b'\n_START_ARTICLE_\nMagne Schj\xc3\xb8dt\n_START_SECTION_\nFamilie\n_START_PARAGRAPH_\nSchj\xc3\xb8dt var s\xc3\xb8nn av regjeringsadvokat Ann\xc3\xa6us Johannes Schj\xc3\xb8dt og Laura Maria R\xc3\xb8mcke, og bror av advokatene Ann\xc3\xa6us Schj\xc3\xb8dt d.e. og Finn R. Schj\xc3\xb8dt.\n_START_SECTION_\nJurist\n_START_PARAGRAPH_\nHan tok juridisk embetseksamen i 1910 og ble overrettssakf\xc3\xb8rer samme \xc3\xa5r. Fra 1911 til 1912 var han dommerfullmektig ved Ryfylke sorenskriveri, f\xc3\xb8r han var fullmektig hos sin far fra 1912 til 1916. Han ble h\xc3\xb8yesterettsadvokat i 1916. I 1917 inngikk han kompaniskap med sin bror Finn R. Schj\xc3\xb8dt, og fra 1929 drev han for seg selv. Fra 1955 var han i kompaniskap med Bj\xc3\xb8rn Dalan, og fra 1965 med F. B. Sigmond._NEWLINE_I 1926 var han aktor i riksretten mot Abraham Berges regjering._NEWLINE_Han utga flere b\xc3\xb8ker om juridiske emner, blant annet om Norsk ekspropriasjonsrett (2. utgave 1947).\n_START_SECTION_\nPolitiker\n_START_PARAGRAPH_\nSchj\xc3\xb8dt var medlem av Oslo bystyre for Venstre og formann i Oslo Venstrelag fra 1927 til 1929.'